Antanas Žekas

Antanas Žekas (1931 m. gegužės 17 d. Kirdeikiuose, Šėtos valsčiuje – 2015 m. gruodžio 5 d. Kaune) – Lietuvos teatro ir kino aktorius, poetas, prozininkas, dramaturgas.

Biografija 
1937–1941 m. mokėsi Pašėtės, 1941–1943 m. Šėtos pradžios mokykloje, 1943–1945 m. Šėtos gimnazijoje, 1945–1950 m. Kauno Komjaunimo vidurinėje mokykloje. 1950–1951 m. lankė LSSR valstybinio dramos teatro studiją. 1951–1953 m. tarnavo sovietinėje armijoje Turkestane. 1953–1957 m. studijavo (nuo antro kurso) LSSR konservatorijoje, 2-oje aktorių laidoje (dėstyt. Juozas Gustaitis, Regina Senkutė, Jonas Kavaliauskas).

1956–1958 m. Kapsuko dramos teatro, 1958–1959 m. Kauno jaunojo žiūrovo teatro aktorius. Nuo 1959 m. vaidina Kauno valstybiniame dramos teatre. 1963–1977 m. vadovavo Kauno profsąjungų kultūros rūmų liaudies teatrui.

Teatre sukūrė apie 120 vaidmenų. Parašė keliolika dramaturgijos veikalų vaikams („Mergelė Gulbelė“ ir kt.), kurie buvo pastatyti Kauno lėlių teatre. 1993–1994 m. rašė scenarijus TV serialui „Kriminalinės istorijos“ (rež. Viktoras Valašinas). Nuo 2003 m. buvo Lietuvos rašytojų sąjungos narys. Palaidotas Petrašiūnų kapinėse.

Kūryba 
Svarbiausi vaidmenys teatre: 
 1974 m. Antanas – Keturakis. Amerika pirtyje, rež. Valdas Lencevičius, KVDT
 1982 m. Daktaras – Michailas Šatrovas. Mėlynieji žirgai raudonoje pievoje, rež. Jonas Vaitkus, KVDT
 1982 m. Kritikas – Violeta Palčinskaitė. Kristijano Anderseno rožė, rež. Gytis Padegimas, KVDT
 1982 m. Leitenantas – Juozas Glinskis. Kristibaba, rež. Viktoras Valašinas, KVDT
 1982 m. Liapunovas – Semionas Zlotnikovas. Scenos prie fontano, rež. Genadijus Rudenka, KVDT
 1982 m. Policininkas – Thornton Wilder. Mūsų miestelis, rež. Gytis Padegimas, KVDT
 1983 m. Intendantas – Albert Camus. Kaligula, rež. Jonas Vaitkus, KVDT
 1985 m. Sachsė – Juozas Grušas. Herkus Mantas, rež. Vytautas Balsys, KVDT
 1985 m. Sanitaras Chose – Justinas Marcinkevičius. Erelnyčia, rež. Vytautas Balsys, KVDT
 1986 m. Užeigos šeimininkas – August Strindberg. Kelyje į Damaską, rež. Gytis Padegimas, KVADT
 1987 m. Leitenantas – Čingizas Aitmatovas. Golgota, rež. Jonas Vaitkus. KVADT
 1988 m. Mozeris – Gediminas Jankus. Amžinas keleivis, rež. Juozas Ivanauskas, KVADT
 1989 m. Rimaldis – Kazys Saja. Dialogai, rež. Vladas Žilėnas, KVADT
 1990 m. Kankelotas – Aušra Marija Sluckaitė. Smėlio klavyrai, rež. Jonas Jurašas, KVADT
 1991 m. Odvakras – Friedrich Dürrenmatt. Romulas Didysis, rež. Gytis Padegimas, KVADT
 1991 m. Simeonas Piščikas – Antonas Čechovas. Vyšnių sodas, rež. Julius Dautartas, KVADT
 1991 m. Tėvas – John Millington Synge. Šaunuolis iš vakarų pakrantės, rež. Henrikas Vancevičius, KVADT
 1991 m. Viršininkas – Harold Pinter. Kalnų kalba, rež. Jonas Jurašas, KVADT
 1993 m. Karalius – Birutė Pūkelevičiūtė. Aukso žąsis, rež. Birutė Marcinkevičiūtė, KVADT
 1994 m. Dažytojas – Jean Michel Ribes. Pilyje prie pat giraitės, rež. Arvydas Lebeliūnas, KVADT
 1995 m. Tardytojas – Ken Miyamoto, Shichiro Fukazawa. Japonijos Naktys, rež. ShoichiYamada ir Junji Ohmine, KVADT
 1998 m. Bangstonas – August Strindberg. Šmėklų sonata, rež. Gytis Padegimas, KVADT
 1998 m. Ževakinas – Nikolajus Gogolis. Vedybos, rež. Valius Tertelis. KVADT
 1999 m. Dželubis – Tom Stoppard. Arkadija, rež. Valius Tertelis, KVADT
 1999 m. Džonsonas – William Butler Yeats. Žodžiai lango stikle, rež. Gytis Padegimas, KVADT
 2000 m. Feliksas – Antanas Žekas. Slankų medžioklė, rež. Arvydas Lebeliūnas, KVADT

Filmografija:
 1956 m. Tiltas, rež. Borisas Šreiberis, LKS
 1974 m. Frankas Krukas, rež. Mamertas Karklelis, LTV
 1976 m. Sodybų tuštėjimo metas, rež. Almantas Grikevičius, LKS
 1977 m. Mainai, rež. Raimondas Vabalas, LKS
 1979 m. Sužeista tyla, rež. Algimantas Kundelis, LKS
 1979 m. Raganius Kukis – Raganius, rež. Mamertas Karklelis, LTV
 1981 m. Kaimynas – Raudonmedžio rojus, rež. Bronius Talačka, LTV
 1983 m. Neapykantos pamokos, rež. Antanas Maciulevičius, LKS
 1989 m. Misteris Kroftas – Endhauzo mįslė, rež. Vadimas Debreniovas, Mosfilm

Bibliografija 
 Kauno valstybinis dramos teatras: albumas / Eugenijus Ignatavičius, Antanas Žekas. – Kaunas: KVDT, 1984. – 103 p.: iliustr.
 Antanina Mackevičiūtė. – Kaunas, 1985. – 32 p.: iliustr.
 Kelionė aplink teatrą. – Kaunas: Nemunas, 2000. – 143 p.: iliustr. – ISBN 9986-411-29-7
 Savy save…: eilėraščiai. – Kaunas: Varpas, 2001. – 69 p.: iliustr. – ISBN 9986-10-102-6
 Kasdieniai kalbėjimai: eilėraščiai / dail. Vladimiras Beresniovas. – Kaunas: Varpas, 2002. – 72 p.: iliustr. – ISBN 9986-10-111-5
 Vėlyvos alyvos: eilėraščiai, humoreskos / dail. V. Beresniovas. – Kaunas: Ryto varpas, 2006. – 87 p.: iliustr. – ISBN 9955-646-16-0
 Prietemos paukščiai: apybraižos, pjesės. – Kaunas: Ryto varpas, 2006. – 187 p.: iliustr. – ISBN 9955-646-19-5
 Prisiminimų medis: eilėraščiai. – Kaunas: Naujasis lankas, 2009. – 70 p. – ISBN 978-9955-03-588-6
 Žemė kėlė žolę: poezijos rinktinė. – Kaunas: Naujasis lankas, 2011. – 176 p.: iliustr. – ISBN 978-9955-03-658-6
 Vilties prieplauka: etiudai, dramaturgija. – Kaunas: Naujasis lankas, 2011. – 234 p.: portr. – ISBN 978-9955-03-691-3
 Dovanoti metai: keturių sonetų vainikų pynė. – Kaunas: Naujasis lankas, 2014. – 69 p.: iliustr. – ISBN 978-9955-03-875-7

Šaltiniai

Nuorodos 
 Nebesvarbu, kad vakar šalo // Kauno diena, 2006-05-20
 „Ak, Melpomene… Tu mane žinai…“ // Nemunas, 2011 m., Nr. 19-20
 Antanas Žekas. Nesumeluotas teatras // Nemunas, 2014-01-11

Lietuvos aktoriai
Lietuvos dramaturgai